Laan van Belgie te Roosendaal - De Rooy Makelaardij & Assurantien B.V.
Laan van Belgie, 4701 CN Roosendaal Koopsom € 308.750,- v.o.n. Tiener veg om lewe | Maroela Media
‘n Skermskoot uit ‘n selfoonvideo wat van die voorval geneem is.
ŉ Tiener is kritiek beseer nadat ŉ massageveg Saterdagaand tydens ŉ boksgeveg in Engeland uitgebreek het.
Die Mirror berig die geveg het omstreeks 22:30 by die Walsall-stadsaal in West Midlands tydens ŉ liggewig-boksgeveg tussen Luke Paddock en Myron Mills uitgebreek.
Een van die toeskouers het glo ŉ ander met ŉ vloeistof gespuit, waarna die skare handuit geruk en mekaar onder meer met stoele en glase aangeval het. Veiligheidsbeamptes het die oproeriges uit die saal verwyder en die geveg het buite die saal voortgegaan.
Die West Midlands-polisie het aan die BBC bevestig ŉ 19-jarige toeskouer veg om sy lewe ná die “grootskaalse wanorde”. Hy is vermoedelik met ŉ skerp voorwerp gesteek. Nog ŉ man het beserings opgedoen nadat hy glo met ŉ skerp voorwerp gesteek is. Sy lewe is egter nie in gevaar nie. Die polisie ondersoek kringtelevisiebeeldmateriaal om verdagtes te identifiseer.
Black Country Boxing, die organiseerder van die boksgeveg, het op Twitter gesê weens die ernstige voorval is alle gevegte vir Sondag gekanselleer. Die organiseerder het sy meegevoel met die slagoffers betuig en onderneem om volle samewerking aan die polisie te gee.
Baklei · 2 jare gelede
So die voorgeveg was in die kryt en die hoofgeveg buite die kryt?
Dit laat ŉ mens né …
Dit laat ŉ mens dink né …
Die feite is n bietjie vaag maar die ongedisiplineerde optrede klink soos n anc party vergadering hier by ons So Engeland dit is soos dit elke dag hier gaan wag tot julle hoofpaaie toegemaak word.
Johan Coetzer · 2 jare gelede
Hy veg om sy lewe maar sy lewe is nie in gevaar nie? Komaan Maroela, dis nou swak beriggewing. Dis soos om te se iemand het met uiterse dapperheid teen n muskiet baklei.
Lees gerus weer wat in die berig staan: “Nog ŉ man het beserings opgedoen nadat hy glo met ŉ skerp voorwerp gesteek is. Sy lewe is egter nie in gevaar nie.” Hoop dit klaar jou verwarring op?
Katlagter · 2 jare gelede
Laat ek raai: Immigrante?